Document ID: /roh_data/filtered/Bilingualer_Corpus_interleaved-it-rm.jsonl.gz/1282

This is a text translated from Italian to Rumantsch Grischun.
I CAPI DI GOVERNO DI ARGE ALP SI RIUNISCONO PER LA 38A CONFERENZA PLENARIA

I Grigioni presentano una risoluzione sul tema acqua

Al centro della Conferenza dei Capi di Governo della Comunità di lavoro delle regioni alpine (Arge Alp) di quest'anno vi è l'approvazione di cinque risoluzioni e di in totale sette progetti, tra cui vi sono la risoluzione presentata dai Grigioni sul tema acqua e il progetto sulla continuazione dei "giochi Arge Alp" anch'esso diretto dai Grigioni. L'incontro dei Capi di Governo, sotto la presidenza del Vorarlberg, si terrà venerdì 22 giugno 2006 a Bregenz.

La risoluzione sul tema acqua è stata presentata dal Cantone dei Grigioni. Nella risoluzione si sottolinea l'importanza delle Alpi quale fortezza d'acqua per vaste aree d'Europa. La fornitura d'acqua è quindi una responsabilità di politica internazionale delle regioni alpine. Le importanti risorse idriche sono uno dei principali vantaggi legati all'ubicazione dell'arco alpino. In particolare il surriscaldamento del clima ha però conseguenze sulle riserve idriche presenti nelle Alpi. Di conseguenza ci si deve prendere cura di questo bene prezioso, senza tuttavia ostacolare le possibilità di sviluppo. L'Arge Alp accoglie perciò con favore la decisione della Convenzione delle Alpi di allestire un rapporto sullo stato dell'acqua nell'arco alpino. Tra le altre cose l'Arge Alp chiede che l'acqua venga riconosciuta quale elemento centrale dello sviluppo regionale delle regioni alpine. Per via dei vantaggi ecologici ed economico-energetici deve essere posto un chiaro accento a favore dello sfruttamento della forza idrica. La forza idrica deve essere sfruttata in primo luogo aumentando l'efficienza e ottimizzando gli impianti esistenti. L'Arge Alp chiede inoltre che il margine di manovra delle regioni alpine nel settore acqua non venga limitato al di là delle regolamentazioni attualmente esistenti.

Lo sfruttamento della forza idrica costituisce un tema anche della risoluzione prevista sul pacchetto energetico dell'Unione europea. Con questa risoluzione l'Arge Alp chiede che oltre al maggiore sfruttamento delle energie rinnovabili vengano ancorati quali importanti opzioni anche il potenziamento ecologicamente sostenibile della forza idrica e la biomassa. Inoltre in un mercato energetico aperto devono essere considerate le necessità di un'infrastruttura di approvvigionamento sufficiente e di uno sviluppo sostenibile del territorio rurale.

Nel corso della Conferenza verrà discussa anche una risoluzione sulle nuove trasversali ferroviarie alpine. Questa risoluzione chiede che il traffico su strada e su ferrovia attraverso le Alpi venga coordinato in modo efficace. Devono inoltre essere introdotti strumenti adeguati per trasferire il traffico dalla strada alla ferrovia. Due ulteriori risoluzioni figuranti all'ordine del giorno della Conferenza si occupano dei servizi sociali nell'arco alpino e della collaborazione territoriale europea.

Presentati sette progetti

Il Comitato direttivo di Arge Alp ha inoltrato in totale sette nuovi progetti all'attenzione della Conferenza dei Capi di Governo. Un progetto presentato dal Cantone dei Grigioni prevede di continuare i giochi Arge Alp che hanno avuto grande successo. Dopo le esperienze del primo anno pilota le gare sportive devono essere ancorate nell'Arge Alp per altri cinque anni. Alle manifestazioni di sci alpino, hockey su ghiaccio, pattinaggio artistico, calcio, tiro sportivo, atletica leggera e corsa d'orientamento hanno partecipato circa 1'400 giovani. Le spese per la continuazione fino al 2012 sono preventivate in circa 130'000 euro.

Anche il progetto di scambio degli apprendisti "XChange" deve essere continuato fino al 2011. Il progetto "Miteinander Zukunft" mira a presentare ottimi modelli per l'integrazione degli immigrati nelle città e nei comuni del territorio Arge Alp. Infine dovranno essere approvati i progetti "Network Mountain Forest", "Konferenz zu den TEN", "Die besten Fünf", nonché "Deutsche Dialekte im Alpenraum".

Presidenza alla Baviera e Grigioni membro dell'Ufficio di Presidenza

Il preventivo 2008 di Arge Alp prevede spese complessive pari a 500'000 euro. La 38a Conferenza annuale dei Capi di Governo di Arge Alp, che si terrà venerdì 22 giugno 2007 a Bregenz, si svolgerà sotto la presidenza del Vorarlberg. Sono attesi rappresentanti provenienti dai seguenti Länder, province e Cantoni: Baviera, Bolzano-Alto Adige, Grigioni, Lombardia, Salisburgo, San Gallo, Tirolo, Ticino, Trentino e Vorarlberg. La presidenza di Arge Alp passerà nel 2008 al libero Stato della Baviera. Accanto al Vorarlberg e alla Baviera, anche i Grigioni, che nel 2009 deterranno la presidenza, entreranno a far parte nell'Ufficio di Presidenza di Arge Alp composto di tre membri.

Assegnazione del premio Arge Alp sul tema "Giovani, trendy e impegnati"

Al termine della Conferenza verrà assegnato il Premio Arge Alp 2007 sul tema "Giovani, trendy e impegnati". Una Commissione internazionale premierà i migliori progetti inoltrati dalle diverse regioni Arge Alp. Il premio è dotato di 15'000 euro. Nei Grigioni sono stati presentati sette progetti. Il Governo grigionese, in qualità di giuria regionale, ne ha trasmessi tre alla Commissione internazionale per la decisione finale.

Organo: Governo

Fonte: it Cancelleria dello Stato dei Grigioni

Data: 19.06.2007

LAS SCHEFFAS ED ILS SCHEFS DA LAS REGENZAS DA LAS REGIUNS DA LA ARGE ALP SA SCUNTRAN A LA 38AVLA CONFERENZA PLENARA

Il Grischun inoltrescha ina resoluziun davart il tema "aua"

En il center da la conferenza da las scheffas e dals schefs da las regenzas da la cuminanza da lavur da las regiuns alpinas (ARGE ALP) da quest onn stat la deliberaziun da tschintg resoluziuns sco er da totalmain set projects. Latiers tutga la resoluziun ch'è vegnida inoltrada dal Grischun davart il tema "aua" sco er il project che vegn medemamain tgirà dal Grischun per cuntinuar cun ils "gieus da la ARGE ALP". La scuntrada da las scheffas e dals schefs da las regenzas sut il presidi da la regiun dal Vorarlberg ha lieu venderdi, ils 22 da zercladur 2006, a Bregenz.

La resoluziun davart il tema "aua" è vegnida inoltrada dal chantun Grischun. En la resoluziun vegn accentuada l'impurtanza da las Alps sco chombra d'aua per grondas parts da l'Europa. Il transport da l'aua tutga uschia tar la responsabladad politica internaziunala da las regiuns alpinas. Ritgas resursas d'aua èn in dals avantatgs geografics ils pli impurtants ch'il territori alpin posseda. Cunzunt l'augment da la temperatura sin terra ha consequenzas per las resursas d'aua da las Alps. Correspundentamain ston ins avair quità da quest bain custaivel, dentant senza impedir las pussaivladads da svilup. La ARGE ALP beneventa perquai la decisiun da la convenziun da las Alps da far in rapport da situaziun davart il tema "aua" per il territori alpin. La ARGE ALP pretenda tranter auter che l'aua vegnia renconuschida sco in element central per il svilup da las regiuns alpinas. Pervia dals avantatgs per l'ecologia e per l'economia d'energia duai vegnir mess in cler accent a favur da l'utilisaziun da la forza idraulica. L'utilisaziun da la forza idraulica duai resultar en emprima lingia cun augmentar l'effizienza e cun optimar ils implants existents. Plinavant pretenda la ARGE ALP che la libertad d'agir da las regiuns alpinas en il sectur da las auas na vegnia betg restrenschida pli fitg che quai ch'ella vegn oz cun las reglamentaziuns vertentas.

L'utilisaziun da la forza idraulica è er in tema en la resoluziun previsa tar il pachet d'energia da l'uniun europeica. En quella resoluziun pretenda la ARGE ALP che - ultra da l'utilisaziun pli intensiva da las energias regenerablas - er l'amplificaziun da la forza idraulica, che po vegnir giustifitgada dal puntg da vista ecologic, sco er la biomassa vegnian fixadas sco opziuns impurtantas. Ultra da quai duai in martgà d'energia avert resguardar la necessitad d'ina infrastructura da provediment suffizienta e d'in svilup persistent dal territori rural.

A la conferenza vegn discutada plinavant ina resoluziun davart las novas viasfier transalpinas. Questa resoluziun pretenda ch'il traffic che traversa las Alps sin las vias e sin las viafiers vegnia coordinà cun effizienza. I duain er vegnir introducids instruments adattads per transferir il traffic da la via sin la viafier. Duas ulteriuras resoluziuns che stattan sin la glista da tractandas da la conferenza s'occupan da las prestaziuns da servetsch socialas en il territori alpin e da la cooperaziun territoriala europeica.

Set projects èn vegnids inoltrads

Per mauns da la conferenza da las regenzas ha la cumissiun da direcziun da la ARGE ALP inoltrà set projects novs. In project ch'è vegnì lantschà dal chantun Grischun prevesa da cuntinuar cun ils gieus da la ARGE ALP ch'èn stads curunads da success. Suenter las experientschas da l'emprim onn da pilot duain las concurrenzas da sport vegnir fixadas per ulteriurs tschintg onns en la ARGE ALP. A las occurrenzas en las disciplinas "ir cun skis, hockey sin glatsch, patinadi, ballape, tir da sport, atletica leva e cursa d'orientaziun" sa participeschan circa 1'400 giuvenils. Per ina cuntinuaziun fin l'onn 2012 vegni quintà cun custs da bunamain 130'000 euros.

Er il project da barat d'emprendistas e d'emprendists "xchange" duai vegnir prolungà fin l'onn 2011. Il project "in avegnir communabel" vul preschentar models excellents per integrar persunas immigradas en las citads ed en ils vitgs dal territori da la ARGE ALP. La finala duain vegnir approvads ils projects "network mountain forest", "conferenza davart las TEN (raits transeuropeicas)", "ils tschintg megliers projects", sco er "dialects tudestgs en il territori alpin".

La republica da Baviera surpiglia il presidi ed il Grischun fa part da l'organ directiv

Il preventiv 2008 da la ARGE ALP prevesa expensas totalas da 500'000 euros. La 38avla conferenza annuala da las scheffas e dals schefs da las regenzas da las regiuns da la ARGE ALP che ha lieu venderdi, ils 22 da zercladur 2007, a Bregenz, stat sut il presidi dal Vorarlberg. Spetgads vegnan represchentantas e represchentants da las suandantas diesch regiuns (stadis, provinzas e chantuns): Baviera, Bulsaun-Tirol dal sid, Grischun, Lumbardia, Salzburg, Son Gagl, Tessin, Tirol, Trentino e Vorarlberg. Il presidi da la ARGE ALP durant l'onn 2008 vegn surpiglià da nov la republica da Baviera. Ultra dal Vorarlberg e da la Baviera fa er il Grischun part da l'organ directiv da la ARGE ALP che sa cumpona da trais persunas. L'onn 2009 vegn el a surpigliar il presidi.

Surdada dal premi da la ARGE ALP "giuven, cool ed engaschà"

Suenter la conferenza vegn surdà il premi da la ARGE ALP 2007 cun il tema "giuven, cool ed engaschà". Ina cumissiun internaziunala vegn a premiar ils megliers projects ch'èn vegnids inoltrads en ils differents pajais da la ARGE ALP. Sco summa totala dals premis stattan a disposiziun 15'000 euros. En il Grischun èn vegnids inoltrads set projects. Da quels ha la regenza grischuna, sco giuria regiunala, tramess trais a la cumissiun internaziunala per la decisiun finala.

Gremi: regenza

Funtauna: rg chanzlia chantunala dal Grischun

Data: 19.06.2007